Diari Oficial de la Generalitat Valenciana


Sumari del DOGV 9489, del 14-12-2022 (2022/11324)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, en concret, una central fotovoltaica denominada «Parc Fotovoltaic Calderona» i la seua infraestructura d'evacuació, potència a instal·lar 1,39 MW, en el terme municipal d'Algìmia d'Alfara (València), expedient atalfe/2021/44
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9489

Data del DOGV
:   14-12-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/11380


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia, autorització administrativa de construcció, en concret, una central fotovoltaica denominada «Parc Fotovoltaic Calderona» i la seua infraestructura d'evacuació, potència a instal·lar 1,39 MW, en el terme municipal d'Algìmia d'Alfara (València), expedient atalfe/2021/44 [2022/11034]  
Als efectes previstos en:  
el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
la Llei 24/2013, de 26 de desembre, del sector elèctric,  
el Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica,  
  
la Llei 21/2013, de 9 de desembre, d'avaluació ambiental, i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
la Llei 3/2014, d'11 de juliol, de vies pecuàries de la Comunitat Valenciana,  
la Llei 43/2003, de 21 de novembre, de forests,  
la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia, d'autorització administrativa de construcció, i declaració d'utilitat pública, en concret, de la instal·lació elèctrica que s'indica.  
  
Peticionari: MOUNTAIN PLOVER INVEST SL, CIF B4XXXXXX7, i amb domicili social al c/ Grècia, 31,12428 Castelló de la Plana (Castelló).  
Tipus de central elèctrica: central fotovoltaica denominada «Parc Fotovoltaic Calderona», amb potència a instal·lar 1,39 MW, incloses les seues infraestructures d'evacuació.  
Emplaçament grups generadors: Polígon 2, parcel·la 50, del terme municipal d'Algìmia d'Alfara (València).  
Òrgan competent per a autoritzar la instal·lació: Direcció General/Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: ««Parc Fotovoltaic Calderona» de potència pic 1699,04 kWp i potència nominal 1,39 kW.  
- Estudi d'impacte ambiental.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- Llistat dels elements, espais, serveis i instal·lacions públiques afectats per l'actuació.  
- Separates dirigides a: Ajuntament d'Algímia d'Alfara (València)  
I-DE REDES ELECTRICAS INTELIGENTES, SAU.  
Conselleria de Medi Ambient de la Generalitat Valenciana  
Reciclados Palancia Belcaire, SL.  
Pressupost: 983.889,41 -  
Característiques principals:  
Central fotovoltaica denominada «Parc Fotovoltaic Calderona» d'1,39 MW, està composta per un camp generador de 4144 mòduls fotovoltaics de 410 Wp, muntats directament sobre el sòl en estructura fixa metàl·lica. Els mòduls s'agruparan en 148 strings de 28 mòduls en sèrie.  
Inversors: 1 inversors de 1390 kW de potència nominal, que es connecten amb la part de baixa tensió del transformador del centre de transformació.  
Centre de transformador i mesura particular: 1800 kVA, relació de transformació 0.615/20 kV.  
El sistema d'evacuació utilitzat consisteix en una xarxa subterrània trifàsica alta tensió (20 kv), mitjançant tres conductors aïllats d'alumini, instal·lats sota tub, que connecta el centre de transformació de la planta amb la de la cel·la de línia del centre de lliurament existent (punt de connexió). Els cables utilitzats seran unipolars d'alumini, tensió nominal 12/20 kV, aïllament de polietilé reticulat (HEPR), pantalla de filferros helicoidals d'alumini, obturació longitudinal contra la penetració d'humitat i coberta exterior de poliolefina lliure d'halògens, baixa acidesa i corrosivitat.  
El punt de connexió de la central amb la xarxa de distribució es realitzarà en CEE Reci Planci (027426482) en la Línia Barrancs de 20 kB de la ST Sagunt. És necessari la instal·lació d'un OCR amb telecomandament en el suport 96399 que substituïsca els seccionadors existents V.78206.  
Finalitat: Generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
  
Cosa que es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en l'adreça electrònica indicada o presencialment en el Servei Territorial d'Indústria, Energia i Mines de València, situat al c/ Gregori Gea 27 de València, així com dirigir al servei territorial esmentat les al·legacions que es consideren oportunes en el termini de quinze (15) dies hàbils comptats a partir del següent al de la publicació d'aquest anunci segons el procediment d'urgència previst en la Llei 39/2015, d'acord amb l'article 10.8 del Decret llei 1/2022, de 22 d'abril, del Consell, de mesures urgents en resposta a l'emergència energètica i econòmica originada a la Comunitat Valenciana per la guerra a Ucraïna que modifica la redacció de l'article 33.1 del Decret llei 14/2020, del 7 d'agost, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/va/inicio/procedimientos'id\_proc=15357&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
València, 29 de juliol de 2022. El cap del Servei Territorial d'Indústria, Energia i Mines: Roberto Javier Anchel Añó